**PÁLYÁZATI FELHÍVÁS**

**szociális bérlakás használati jogának elnyerésére**

Kisköre Városi Önkormányzat az Önkormányzat tulajdonában lévő lakások és helyiségek bérbeadásának feltételeiről szóló 13/2023. (VIII. 29.) Kisköre Város Önkormányzata Képviselő-testületének önkormányzati rendelete (a továbbiakban: a Rendelet) alapján a következő pályázatot írja ki:

**1) A pályázati felhívás tárgya:**

E felhívás alapján a kérelmezők pályázatot nyújthatnak be Kisköre Városi Önkormányzat a hagyományos szociális bérlakás jogának bérleti jogviszony keretében történő megszerzésére.

Az érintett szociális bérlakás a következő:

Az ingatlan címe: 3384 Kisköre, Vak Bottyán út 3.

Az ingatlanban találhatók szobák száma: 2 db

Az ingatlan alapterülete: 74,12 m2

Az ingatlan bérleti díja: 18530 Ft/hó

Az ingatlan komfortossági fokozata: komfortos

Az ingatlan fűtése: szilárd tüzelésű kályha

A helyszíni megtekintés időpontja:(előzetes egyeztetés alapján) 2025.04.24. 10.00 - 12.00

Az ingatlan címe: 3384 Kisköre, Kossuth Lajos út 52.

Az ingatlanban találhatók szobák száma: 2 db

Az ingatlan alapterülete: 68 m2

Az ingatlan bérleti díja: 17000 Ft/hó

Az ingatlan komfortossági fokozata: komfortos

Az ingatlan fűtése: szilárd tüzelésű kályha

A helyszíni megtekintés időpontja:(előzetes egyeztetés alapján) 2025.04.24. 10.00 - 12.00

**2) Jogosultak köre:**

Rendelet 12. § (1) alapján Szociális bérlakás használata iránt csak az nyújthat be érvényesen pályázatot

a) akinek háztartásában az egy főre számított jövedelem nem haladja meg a szociális vetítési alap 550%-át azaz 156.750.-Ft,

b) aki a szociális igazgatásról és a szociális ellátásokról szóló 1993. évi III. törvényben meghatározottak szerint vagyonnal nem rendelkezik,

c) akinek jelenlegi lakóhelyének állapota annak műszaki állapota miatt indokolja a kérelem beadását,

d) aki vagy akinek élettársa vagy házastársa jövedelemmel rendelkezik,

e) aki a pályázati felhívás kibocsátását megelőzően Kiskörén legalább tíz éve bejelentett lakcímmel rendelkezik,

f) aki nyilatkozatban vállalja az együttműködést az illetékes családsegítő szolgálattal, továbbá

g) akinek köztartozása vagy közműdíjak megfizetéséből eredő lejárt esedékességű tartozása nincs, vagy a tartozás vonatkozásában fizetési kedvezményben, különösen részletfizetési lehetőségben részesült.

(2) Amennyiben a szociális bérlakás használata iránti pályázatban a 10. § (1) ének b) pontja kerül megjelölésre, úgy az (1) bekezdés c) pontja szerinti feltételt nem kell vizsgálni.

Rendelet 10. § alapján

(1) A határidőben beérkező, érvényes pályázatok közül az a)-e) pontokig terjedő sorrendben előnyben kell részesíteni azt a pályázót, aki

a) egyedülálló és gyermekét vagy gyermekeit egyedül neveli,

b) aki olyan házban vagy lakásban él, ahol három vagy több generáció tagjai élnek életvitelszerűen,

c) akinek gyermeke kizárólag lakhatási okokra visszavezethető veszélyeztetettség miatt került elhelyezésre a családból,

d) aki több gyermeket nevel, továbbá

e) aki saját háztartásában tartós beteget vagy fogyatékossággal rendelkező személyt ápol.

(2) Amennyiben az előnyben részesítendő pályázók közül több pályázó vonatkozásában az (1) bekezdés azonos pontja szerinti körülmény áll fenn, úgy

a) az (1) bekezdés a) pontja vonatkozásában előnyben kell részesíteni azt a pályázót, akinek gyermeke halmozottan hátrányos helyzetű, ennek hiányában hátrányos helyzetű,

b) az (1) bekezdés b)–e) pontjai vonatkozásában előnyben kell részesíteni az azonos előnyben részesítési okot meghatározó pályázók közül azt, aki pályázatát korábban nyújtotta be.

**3) Bírálati eljárás**

E felhívás alapján pályázatot 2025. május 5. napján 17.00 óráig lehet benyújtani Kisköre Város Képviselő-testületének címezve, a Kiskörei Polgármesteri Hivatalban (3384 Kisköre, Széchenyi u. 24.) A pályázatot a felhívás mellékletét képező adatlapon kell benyújtani.

Rendelet 8. § alapján

(1) A használati jog elnyerésére irányuló pályázatok elbírálására a Képviselő-testület ülésén kerül sor.

(2) A Képviselő-testület – indokolt esetben – egy alkalommal határidő tűzése mellett hiánypótlást rendelhet el

Rendelet 9. § alapján

A Képviselő-testület érvénytelenség miatt elutasítja a pályázatot amennyiben

a) a pályázó részére hiánypótlás került elrendelésre és azt a pályázó a megjelölt határidőben nem teljesítette,

b) a pályázóval szemben kizárási ok áll fenn, vagy

c) a pályázó nem felel meg az e rendeletben megjelölt jogosultsági feltételeknek.

Rendelet 11. § alapján

A Képviselő-testület döntésében a rendelkezésre álló lakások közül a kérelmezővel együtt költözők számának és a lakás alapterületének és szobaszámának mérlegelésével választja ki a bérletre felajánlandó, a költözők elhelyezésére leginkább alkalmas szociális bérlakást

Rendelet 14. § alapján

(1) A Képviselő-testület által kiválasztott sikeres pályázók az önkormányzattal bérleti szerződést kötnek. A Szociális lakásbérleti szerződés tervezetét a 8. melléklet tartalmazza.

(2) A bérleti szerződés időtartama legalább három év.

(3) A bérleti díjakat e rendelet 9. melléklete tartalmazza.

**4) Jogok és kötelezettségek**

A bérleti szerződésben foglalt jogokra és kötelezettségekre a Rendeletben foglaltak a megfelelően irányadóak.

A szociális bérlakások bérleti díja: 250,- Ft/m2/hónap.

(A szociális bérlakások bérleti díját áfa fizetési kötelezettség nem terheli.)